Nju Jork, pandemia godet rëndë turizmin 
Qytetit që nuk fle kurrë po i mungojnë vizitorët. Që nga goditja e vendit me pandeminë e koronavirusit, turistët ndërkombëtarë dhe vendas e kanë shmangur Nju Jorkun nga destinacionet e tyre. Kjo situatë ka bërë që banorët dhe bizneset ta ndjejnë rëndë këtë shtrëngesë ekonomike. 
Ekonomia e Nju Jorkut është goditur rëndë nga pandemia e koronavirusit. Markat ikonë të qytetit mund të mos hapen më kurrë, veçanërisht dega e rrjeteve të hoteleve Hilton në kryqëzimin e famshëm Times Square. Vijay Danapani, president i Shoqatës së Hoteleve të Nju Jorkut thotë se qyteti nuk është përballur kurrë me një krizë kaq serioze. Shumë hotele marrin fonde nga qyteti për të strehuar endacakët. Por shumë nga të pastrehët vuajnë nga varësia nga droga dhe prania e tyre ndryshon karakterin e lagjeve, thonë pronarët e bizneseve si Paul Fable, i cili është brezi i katër i familjes së tij që drejton këtë restorant. Në stacionin e tragetit në lagjen Staten Island, Jenny Sanchez, thjeshtë dëshiron që jeta të kthehet në normalitet. Anthony Rodriguez ka ardhur me pushime nga qyteti Los Angeles. Ai thotë se ndihet i sigurtë falë masave të sigurisë që ka marrë qyteti. Moussa Diop punon për një kompani që ofron vizita turistike me autobus në qytetin e Nju Jorkut. Denzel Robinson beson se qyteti i tij i Nju Jorkut do ta marrë veten. Qyteti ka regjistruar mbi 35 mijë raste me koronavirus deri tani dhe mbi 3 mijë vdekje, sipas të dhënave nga Universiteti Johns Hopkins. Rastet e konfirmuara me koronavirus janë rritur përsëri në Shtetet e Bashkuara, çfarë mund të bëjë që shumë amerikanë të mos frekuentojnë dyqanet apo restorantet.